Τερέζα Τενγκ

Η Τενγκ Λι-Τσουν (απλοποιημένα κινεζικά: 邓丽君, κινεζικά: 鄧麗君, πινγίν: Dèng Lìjūn, 29 Ιανουαρίου 1953 - 8 Μαΐου 1995), κοινώς γνωστή ως Τερέζα Τενγκ, ήταν Ταϊβανή τραγουδίστρια, ηθοποιός, μουσικός και φιλάνθρωπος. Αναφερόμενη από μερικούς ως η «Αιώνια Βασίλισσα της Ασιατικής Ποπ», θεωρείται μία από τις πιο επιτυχημένες και σημαίνοντες Ασιάτισσες καλλιτέχνες όλων των εποχών. Η Τενγκ αναγνωρίζεται ως πολιτισμικό σύμβολο για τις συνεισφορές της στην κινεζική ποπ, γεννώντας τη φράση, «Όπου υπάρχουν κινεζόφωνοι άνθρωποι, υπάρχει μουσική της Τερέζα Τενγκ». Όντας πολύγλωσση, η φωνή και τα τραγούδια της Τενγκ έσπασαν γεωγραφικά, γλωσσικά και πολιτικά σύνορα σε όλη την Ασία για αρκετές δεκαετίες.

Με καριέρα που επεκτείνεται σε σχεδόν 30 χρόνια, η Τενγκ καθιέρωσε τον εαυτό της ως κυρίαρχη και ισχυρή δύναμη στην Ασία κατά τη διάρκεια του μεγαλύτερου μέρους της καριέρας της, συμπεριλαμβανομένης της Ανατολικής Ασίας, της Νότιας και Νοτιοανατολικής Ασίας. Η Τενγκ θεωρείται ως η πρώτη ποπ σούπερ σταρ της Άπω Ανατολής και θεωρείται η πρωτοπόρος της σύγχρονης κινεζικής ποπ μουσικής - μια σημαντική δύναμη στην ανάπτυξη της κινεζικής μουσικής βιομηχανίας με την ενσωμάτωση δυτικών και ανατολικών στυλ στη μουσική της, αντικαθιστώντας τα πιο επαναστατικά τραγούδια που τότε επικρατούσαν στην ηπειρωτική Κίνα και θέτοντας τα θεμέλια για τη σύγχρονη κινεζική ποπ μουσική.

Η Τενγκ ηχογράφησε περισσότερα από 1.700 τραγούδια σε όλη την καριέρα της, στη μητρική της γλώσσα, στα μανδαρινικά, αλλά και στα χόκιεν, στα καντονέζικα, στα σαγκαϊκά, στα ιαπωνικά, στα ινδονησιακά, στα αγγλικά και στα ιταλικά. Η Τενγκ θεωρείται ότι είναι καθοριστική στη γεφύρωση του πολιτιστικού χάσματος μεταξύ των κινεζικών περιοχών. Ήταν μία από τις πρώτες καλλιτέχνες που σύνδεσε την Ιαπωνία με την Ανατολική και Νοτιοανατολική Ασία τραγουδώντας ιαπωνικά ποπ τραγούδια, σύμφωνα με την Nippon. Στην Ταϊβάν, έγινε διάσημη για την ψυχαγωγία των ενόπλων δυνάμεων και τα πατριωτικά τραγούδια που ευχαρίστησαν τους κατοίκους του νησιού. Η Τενγκ έλαβε τα ψευδώνυμα «πατριωτική διασκεδάστρια» και «αγαπημένη των στρατιωτών». Μέχρι σήμερα, τα τραγούδια της Τενγκ έχουν τραγουδηθεί από εκατοντάδες καλλιτέχνες σε όλο τον κόσμο.

Σύμφωνα με τα στατιστικά στοιχεία της Διεθνούς Ομοσπονδίας Φωνογραφικής Βιομηχανίας, η Τενγκ έχει πουλήσει πάνω από 48 εκατομμύρια άλμπουμ, εξαιρουμένων των πωλήσεων στην ηπειρωτική Κίνα. Το 1986, ονομάστηκε από το περιοδικό Time ως μία από τις επτά σπουδαιότερες τραγουδιστές στον κόσμο. Το 2009, σε μια διαδικτυακή δημοσκόπηση από έναν κινεζικό κυβερνητικό ιστότοπο για τον εορτασμό της 60ης επετείου της Λαϊκής Δημοκρατίας της Κίνας, η Τενγκ επιλέχθηκε ως «η πιο σημαίνουσα πολιτισμική προσωπικότητα στην Κίνα από το 1949» από 8,5 εκατομμύρια χρήστες του διαδικτύου. Την παραμονή της Παγκόσμιας Ημέρας της Γυναίκας το 2010, ονομάστηκε «η πιο σημαίνουσα γυναίκα στη σύγχρονη Κίνα», σε μια δημοσκόπηση που διεξήχθη από πολλά γνωστά κινεζικά μέσα ενημέρωσης από την 1η έως την 8η Μαρτίου. Το 2022, ένας δρόμος πήρε το όνομά του από τοη Τενγκ στο Ιβρί-συρ-Σεν, στο Μείζων Παρίσι, από το Δημοτικό Συμβούλιο της Γαλλίας. Η Τενγκ έγινε η μόνη μη Ιαπωνέζα που εισήχθη στο «Popular Music Hall of Fame» στο Μουσείο Μουσικής «Μασάο Κόγκα» του Τόκιο το 2007.

 Καριέρα 

 Θάνατος 
Στις 8 Μαΐου 1995, ο Τενγκ πέθανε ξαφνικά και απροσδόκητα ενώ ήταν σε διακοπές στο Τσιάνγκ Μάι της Ταϊλάνδης, σε ηλικία 42 ετών. Αρκετές πηγές ανέφεραν ότι η αιτία του θανάτου της ήταν μια σοβαρή κρίση άσθματος. Ωστόσο, οι Ταϊλανδοί ιατροί έκριναν ότι ο θάνατος της οφειλόταν σε καρδιακή ανεπάρκεια, αλλά δεν πραγματοποιήθηκε αυτοψία. Η Τενγκ είχε παραπονεθεί ότι είχε αναπνευστικές δυσκολίες από την αρχή του έτους. Σύμφωνα με κάποιους μάρτυρες, συνοδευόταν από τον αρραβωνιαστικό της, τον Πολ Κιλερί, ο οποίος ήταν εκτός χώρου όταν συνέβη το περιστατικό. Η αιτία θανάτου δεν επιβεβαιώθηκε ποτέ, καθώς και οι οικογένειες της Τενγκ και του Κιλερί αρνήθηκαν να επιτρέψουν την αυτοψία. Αργότερα, η υπόθεση έκλεισε από την αστυνομία λόγω έλλειψης στοιχείων.

 Εικόνες 

 Παραπομπές 

 Εξωτερικοί σύνδεσμοι 
 Teresa Teng Foundation 鄧麗君文教基金會


Κατηγορία:Ταϊβανέζοι τραγουδιστές
Κατηγορία:Ταϊβανέζοι καλλιτέχνες
Κατηγορία:Ταϊβανέζοι μουσικοί
Κατηγορία:Ταϊβανέζοι ηθοποιοί
Κατηγορία:Κοντράλτο
Κατηγορία:Βουδιστές
Κατηγορία:Πρώην Ρωμαιοκαθολικοί